stanford-oval/wikipedia huggingface dataset:
כדורגל במשחקים האולימפיים
הערות שוליים

↑  נדב יעקבי על הגרלת הצ׳מפיונס, מי נגריל באולימפיאדה והספר החדש שלו - הולאנד, אמבפה ועוד 30 🔸 ״נפרק אותם״: מנציחים את עלי מוהר | הפודיום 1327, באתר הפודיום
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
אולימפיאדה (יחידת זמן)

שרידי האצטדיון האולימפי באולימפיה
היאבקות, על כד יווני עתיק
האולימפיאדה (ביוונית: Ὀλυμπιάς – אולימפיאס) הייתה מחזור בן ארבע שנים בין המשחקים האולימפיים שנערכו ביוון העתיקה, ששימש בעקיפין בתיארוך השנים. בתקופה המודרנית (החל מסוף המאה ה-19 וראשית המאה ה-20) משמש המונח לתאר את התקופה שמתחילה ב-1 בינואר בשנה שבה מתקיימים משחקי הקיץ האולימפיים (שגם אותם מקובל לכנות בעברית "אולימפיאדה") ומסתיימת ב-31 בדצמבר בשנה שלפני המשחקים הבאים. מאחר שהאולימפיאדה המודרנית הראשונה החלה בשנת 1896, המחזור הראשון של האולימפיאדה החל בשנה זו והסתיים בשנת 1899 וכן הלאה. האולימפיאדה ה-33 החלה בשנת 2024.
האולימפיאדה ביוון העתיקה

על פי פוליביוס בספרו "היסטוריה", תקופת ארבע השנים של האולימפיאדה החלה עם המשחקים האולימפיים שנערכו באולימפיה שביוון.
האולימפיאדה הראשונה נערכה בשנת 776 לפנה"ס ומשנה זו נספרת תקופת האולימפיאדה.
בהתאם לכך, לוח השנה של האולימפיאדה נספר כדלקמן:
...
ההיסטוריונים היוונים השתמשו בלוח זה על מנת לתארך את האירועים בתקופתם, אף שלא ברור מתי הפך הלוח ללוח שנה נפוץ ומקובל.
תקופת האולימפיאדה החלה עם פתיחת המשחקים שנערכו בראש השנה היוונית - הירח המלא הראשון הקרוב ליום הארוך בשנה. בשנת 432 לפנה"ס, עם אימוץ המחזור המטוני שונה מועד תחילת האולימפיאדה.
עם ביטול המשחקים בשנת 394 לספירה, על ידי הקיסר הרומי תיאודוסיוס הראשון, בטל גם השימוש בשיטת האולימפיאדה, אשר הקיסר התייחס אליה כאל שיטה פאגאנית (עבודת אלילים).
ניתן לראות בשנת 1896, בה החלו המשחקים מחדש, את סוף השנה השלישית ותחילת השנה הרביעית של האולימפיאדה ה-668. השנה הנוכחית (2025) היא סוף השנה הרביעית של האולימפיאדה ה-700 ותחילת השנה הראשונה של האולימפיאדה ה-701.
האולימפיאדה בתרבות

האולימפיאדה (בצרפתית: ל'אולימפיאד) הוא שמן של מספר אופרות שעלילתן מתרחשת ביוון העתיקה.
הערות שוליים

↑  רן פוני, בלי בגדים, משוחים בשמן: איך נראו ספורטאים ביוון העתיקה?, באתר ישראל היום, 11 ביולי 2024
אולימפיאדת לונדון 2012
אירטיש פבלודר

לוגו ישן, עד עונת 2010.
אירטיש פבלודר הוא אחד ממועדוני הכדורגל החשובים והמעטורים בקזחסטן והוא זכה בחמש אליפויות ובגביע קזחי אחד בשנת 1998 לאחר שניצח במשחק גמר הגביע את קבוצת קייסר.
המועדון הוקם בשנת 1965 וממוקם בעיר פבלודר. בשל מיקומה הגאוגרפי של קזחסטן באסיה המועדון השתתף מספר פעמים בליגת האלופות של ה-AFC (המקבילה האסייאתית לליגת האלופות האירופית) כאשר ההישג הגדול ביותר של המועדון במפעל זה היה בהעפלה לחצי גמר הטורניר בעונת 2001.
שמות הקבוצה

1965—1967 — אירטיש
1968—1992 — טרקטור
1993—1995 — אנסאט
1996—1998 — אירטיש
1999 — אירטיש-בסטאו
2000—ואילך — אירטיש
היסטוריה

קבוצת הכדורגל של המועדון הוקמה בשנת 1965 אך מעולם לא העפילה לליגת העל הסובייטית בכדורגל, אם כי העפילה לשמינית גמר הגביע הסובייטי בכדורגל.
לאחר פירוק ברית המועצות, התמודדה באליפות קזחסטן בשם "אנסאט פבלודר" וזכתה באליפויות המדינה בשנים 1993, 1997, 1999, 2002 וב-2003.
הקבוצה שיחקה לראשונה בליגת האלופות האסיאתית בעונת 1995, אז הוגרלה בשלב הבתים המוקדם של המפעל מול קבוצות נפטצ'י פרגונה האוזבקית, קופטדאג אשגאבט הטורקמנית, סיטורה דושנבה הטג'יקית ואלגה בישקק הקירגיזית. בסופו של דבר, סיימה הקבוצה את הבית הזה במקום השלישי עם מאזן של ניצחון אחד ושלושה הפסדים ולא העפילה לסיבוב הבא. הקבוצה חזרה למעפל בעונת 1999, אז הפסידה כבר בסיבוב הראשון לקבוצת קופטדאג אשגאבט הטורקמנית.
הקבוצה חזרה למפעל כבר בעונה שלאחר מכן, וגברה בסיבוב הראשון על קבוצת פקטור טשקנט האוזבקית וכן גברה בסיבוב השני על קבוצת ורזוב דושנבה הטג'יקית אך בשלב הבתים של המפעל, בו הוגרלה מול קבוצות אל-הילאל הסעודית, פרספוליס האיראנית ואל-שורטה העיראקית אך סיימה בית זה במקום האחרון עם מאזן של שלושה הפסדים והודחה מהמפעל. בעונה שלאחר מכן שיחקה פעם נוספת הקבוצה במפעל, וגברה בסיבוב הראשון על קבוצת ניסה אשגבאט הטורקמנית וגברה בסיבוב השני על קבוצת ורזוב דושנבה הטג'יקית ובשלב הבתים הוגרלה מול קבוצות פרספוליס האיראנית, אל-הילאל הסעודית ואל-איתיחאד הסעודית גם כן. את הבית הזה סיימה אירטיש במקום השני עם מאזן של ניצחון אחד ושתי תוצאות תיקו וסיימה את הבית עם מאזן של הבקעת ני שערי זכות וספיגת שער אחד בלבד. בשל כך, העפילה הקבוצה לשלב חצי-הגמר אך הפסידה בו לקבוצת ג'ובילו איוואטה היפנית ובשל כך שיחקה במשחק על המקום השלישי מול קבוצת פרספוליס מולה שיחקה בשלב הבתים אך הפסידה לה הפעם בתוצאה 0–2 וסיימה במקום הרביעי בטורניר זה.
אירטיש בפעם הראשונה במפעל אירופי כלשהו כשהשתתפה במוקדמות ליגת האלופות בעונת 2003/2004, אז פגשה בשלב המוקדם הראשון את קבוצת אומוניה ניקוסיה מקפריסין והפסידה לה בסיכום שני המשחקים. בעונת 2009/2010 הקבוצה השתתפה בליגה האירופית. בסיבוב המוקדמות הראשון הקבוצה הפסידה לקבוצת הלדש סומבטהי מהונגריה והודחה מהטורניר. בעונת 2011/2012 הקבוצה השתתפה בפעם השנייה בליגה האירופית. בסיבוב המוקדמות הראשון הקבוצה ניצחה את קבוצת יאגילונה ביאליסטוק מפולין. בסיבוב המוקדמות השני הקבוצה הפסידה לקבוצת אולימפי רוסתווי מגאורגיה והודחה מהטורניר.
אירטיש סיימה כסגנית אלופת קזחסטן בעונות 1994, 1996, 2004, 2012 ושש פעמים סיימה במקום השלישי, בעונות 1992, 1998, 2000, 2008, 2010, 2016.
היא זכתה בגביע פעם אחת בלבד, 1997/98, אך העפילה לגמר בעונות 2000/01, 2002, 2012.
על רקע התפרצות נגיף הקורונה בקזחסטן הקבוצה נקלעה לקשיים כלכליים ובמאי 2020 הודיעה על הפסקת השתתפותה בליגת העל הקזחית בכדורגל.
שחקנים מפורסמים

קירגיזסטן סרגיי איבנוב
אוזבקיסטן פבזי דבלטוב
קזחסטן סאמאט סמאקוב
קזחסטן אנדריי קרפוביץ'
אוקראינה סרגיי סקצ'נקו
טורקמניסטן דידרקליש אוראזוב
תארים

אליפויות הסופר-ליג הקזחי (5): 1993 (כ"אנסאט פבלודר"), 1997, 1999, 2002, 2003
הגביע הקזחי (1): 1998
דורותי ווהן

| --- | --- |

 לידה:  20 בספטמבר 1910 קנזס סיטי, ארצות הברית 
 פטירה:  10 בנובמבר 2008 (בגיל 98) המפטון, ארצות הברית 
 ענף מדעי:  מתמטיקה, תכנות מחשבים 
 מקום מגורים:  ניופורט ניוז 
 מקום לימודים:  אוניברסיטת וילברפורס (1929) 
 מוסדות:  נאס"א (1971)  הוועדה הלאומית המייעצת לאווירונאוטיקה 
 מספר צאצאים:  4 
 
דורותי ג'ונסון ווהן (באנגלית: Dorothy Johnson Vaughan;‏ 20 בספטמבר 1910 – 10 בנובמבר 2008) הייתה מתמטיקאית ומחשבת אפרו-אמריקאית שעבדה במכון הוועדה הלאומית המייעצת לאווירונאוטיקה (NACA), קודמה של סוכנות נאס"א ובנאס"א לאורך 28 שנים. ב-1949, היא הייתה האפריקנית-אמריקאית הראשונה שקודמה לתפקיד של ראש-סגל בנאס"א. ווהן לימדה את עצמה ואת הצוות שלה את שפת התכנות Fortran ובהמשך היא הפכה לראש-צוות התכנות של מחלקת החישוב והניתוח במרכז המחקר לנגלי.
ביוגרפיה

ווהן נולדה בקנזס סיטי, מיזורי, בתה של אנני לאונרד ג'ונסון. משפחתה עברה לגור במורגנטאון, וירג'יניה המערבית. היא סיימה תיכון בשנת 1925. בשנת 1929, בגיל 19, סיימה את לימודיה עם תואר במתמטיקה מאוניברסיטת וילברפורס בקסניה, אוהיו. היא עבדה בתור מורה כדי לסייע למשפחתה בשנות השפל הגדול. היא נישאה להווארד ווהן ב-1932, ולזוג נולדו ארבעה ילדים. בשנת 1943 החלה קריירה בת 28 שנה במרכז המחקר לנגלי, המתמחה בין היתר בנתיבי טיסה ובתוכנת Fortran לתכנות מחשבים. אחד מילדיה הועסק לימים בנאס"א.
לפני שהגיעה ל-NACA ב-1943, עבדה ווהן בתור מורה למתמטיקה בבית ספר תיכון בפארמוויל שבווירג'יניה.
עם חקיקת צווים נשיאותיים שאפשרו העסקת שחורים במוסדות ציבור ומשרדי ממשל פדרלי, הצליחה ווהן להתקבל לעבודה כשכירה ב-1943, במהלך מלחמת העולם השנייה, ולעבוד בוועדה הלאומית המייעצת לאווירונאוטיקה (NACA), אשר הייתה פעילה בגיוס מתמטיקאיות בעלות תארים. ווהן הוקצתה לעבודה באזור בו התקיימה הפרדה גזעית ועבדה בקבוצה נפרדת של נשים אפרו-אמריקאית. הקבוצה עבדה על חישובים מתמטיים ידניים לשם שיפור דיוק בטיסות חלל. ההפרדה התקיימה עקב חוקי ג'ים קרואו שהיו תקפים בווירג'יניה. ווהן תכנתה מחשבים והתמחתה בשפות תכנות וקידוד, כגון פורטרן, וגם תרמה לתוכנית החלל בעבודתה על תוכנית רכב השיגור.
ב-1949 הפכה ווהן למנהלת האזור, במקום לבנה שמתה, בתקופה בה עדיין שלטה גזענות ברוב המדינה. בקידום זה הפכה למפקח השחור הראשון ב-NACA. היא הובילה קבוצה שהורכבה רק ממתמטיקאיות אפרו-אמריקאיות. עם זאת, שנים עברו עד שקיבלה תואר רשמי של מפקחת. קידום זה אפשר לווהן לסייע בקידומן של נשים בארגונה, כמו גם נשים במחלקות אחרות.
כמנהיגת הקבוצה, הצליחה ווהן ללמד קונספציות חדשות לעובדים. המתמטיקאית קתרין ג'ונסון הוקצתה לקבוצה של ווהן לפני שהועברה לחטיבת טכנאי התעופה של לנגלי. בריאיון ב-1994 נזכרה כי בעבודתה בלנגלי במהלך המירוץ לחלל חשה כ"חוד החנית של משהו מאוד מרגש". לגבי היותה אישה אפרו-אמריקאית בתקופה זו, טענה: "שיניתי את מה שאני יכולה, ומה שלא יכולתי לשנות, עמדתי בו." בשנות השישים עבדה ווהן במחלקת הטכניקות המספריות (Numerical Techniques division).
ווהן המשיכה בלנגלי אחרי ש-NACA הפכה לנאס"א בשנת 1958. בתקופה זו בוטלה ההפרדה הגזעית בנאס"א. ווהן הצטרפה ליחידת הניתוח והמחשוב (ACD). הקריירה של ווהן בלנגלי התפרשה על פני 28 שנים.
במהלך כהונתה בלנגלי, גידלה ווהן את ארבעת ילדיה. היא גרה בניופורט ניוז, וירג'יניה ונסעה לעבודה באמצעות תחבורה ציבורית.
ווהן פרשה מנאס"א ב-1971, בגיל 60, ומתה ב-10 בנובמבר 2008 בגיל 98. היא הייתה חברה פעילה בכנסייה המתודיסטית האפיסקופלית האפריקנית (אנ') והשתתפה בפעילות מוזיקלית ומיסיונרית.
ב-2019 הוענקה לה מדליית הזהב של הקונגרס, העיטור האזרחי הגבוה ביותר בארצות הברית.
בתרבות הפופולרית

דמותה של ווהן היא אחת הדמויות הראשיות בסרט "מאחורי המספרים" על שלוש נשים אפריקאיות-אמריקאיות בנאס"א שחישבו מסלולי טיסה עבור פרויקט מרקורי ו"אפולו 11" ב-1960. הסרט מבוסס על ספר באותו שם מאת מרגוט לי שטרלי בו מתועדות הקריירות של ווהן ועמיתותיה קתרין ג'ונסון ומרי ג'קסון בנאס"א. את דמותה של ווהן שיחקה אוקטביה ספנסר.
הערות שוליים

↑  "Hidden Figure: Dorothy Vaughan". Spelman College. נבדק ב-3 בינואר 2017. {{cite web}}:  (עזרה)
1 2  Shetterly, Margot Lee (2016-09-06). Hidden Figures: The American Dream and the Untold Story of the Black Women Mathematicians Who Helped Win the Space Race (באנגלית). William Morrow. pp. 21–22, 91–92. ISBN 9780062363596.
1 2  "Hidden Figure: Dorothy Vaughan". Spelman College.
1 2 3  "The Human Computer Project".
↑  "NYMag "The Hidden Black Women Who Helped Win the Space Race"".
↑  The History of NASA Langley Research Center - NASA (באנגלית אמריקאית)
↑  "Hidden Figure: Dorothy Vaughan". Spelman College. נבדק ב-3 בינואר 2017. {{cite web}}:  (עזרה)
↑  "DOROTHY VAUGHAN (nee JOHNSON)" (PDF). NASA. אורכב מ-המקור (PDF) ב-2013-03-22. נבדק ב-2017-01-22.
↑  Obituary Newport News
↑  Melfi, Theodore (2016-12-25), Hidden Figures, נבדק ב-2016-11-22
| --- | --- |
בקרת זהויות :  NLI: 987007361326205171  BIBSYS: 1488830536070  GND: 1128105926  LCCN: no2017088346  NKC: xx0212156  SNAC: w6515zhx  SUDOC: 200203436  VIAF: 8279149068594865730008   WorldCat (עם VIAF): 8279149068594865730008
הישרדות: האאוטבק האוסטרלי

| --- | --- |

הלוגו של הישרדות: האאוטבק האוסטרלי
 מנחים:  ג'ף פרובסט
 זוכים:  טינה ווסון
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית 
 מספר פרקים:  15
 הפקה
 אתר צילומים:  תחנת גושן קאטל, הרברט ריבר, קירמה, קווינסלנד, אוסטרליה
 שידור
 רשת שידור:  CBS
 תקופת שידור מקורית:  28 בינואר 2001 – 3 במאי 2001
 קישורים חיצוניים
 הישרדות, אתר באנגלית
 
 → בורנאואפריקה ←
 
הישרדות: האאוטבק האוסטרלי (באנגלית: Survivor: The Australian Outback), ידועה גם כהישרדות: אוסטרליה, היא העונה השנייה של תוכנית המציאות האמריקאית "הישרדות". העונה, אשר צולמה בבתחנת גושן קאטל, בהרברט ריבר בצפון קווינסלנד מ-23 באוקטובר עד 3 בדצמבר 2000, עלתה לשידור ברשת השידור האמריקאית CBS ב-28 בינואר 2001, עד הגמר ששודר ב-3 במאי באותה שנה, אשר טינה ווסון הוכרזה לשורדת האחרונה על פני קולבי דונלדסון.
מאפייני העונה

16 מתמודדים הופרדו עם תחילת המשחק לשני שבטים, אוגקור וקוצ'ה. כאשר נשארו עשרה מתמודדים במשחק, המתמודדים התאחדו לשבט אחד, בארמונדי. לאחר 42 ימים של תחרות, טינה ווסון זכתה בתואר "השורדת האחרונה" לאחר שניצחה את קולבי דונלדסון בהצבעה של 3–4 מחברי המושבעים.
עונה זאת הייתה הכי נצפית ב-2001. לפי מדד נילסן בעונה זאת צפו בממוצע 30 מיליון צופים מדי שבוע.
מתמודדים

בתוכנית השתתפו 16 מתמודדים אשר חולקו לשני שבטים, אוגקור וקוצ'ה, אשר אלו השמות של "קנגורו" ו-"קרוקודיל" בשפת אבוריג'יניות.
| מתמודד | שבט מקורי | שבט מאוחד | הדחה |
| --- | --- | --- | --- |
| דב איטון 45, מילן, ניו המפשייר | קוצ'ה |  | 01 !מודחת ראשונה יום 3 |
| קל גליסון 32, פורט הוד, טקסס | אוגקור |  | 02 !מודח שני יום 6 |
| מרלין הרשי 51, וויקפילד, וירג'יניה | אוגקור |  | 03 !מודחת שלישית יום 9 |
| מיטשל אולסון 51, יוניון סיטי, ניו ג'רזי | אוגקור |  | 04 !מודח רביעי יום 12 |
| קימי קפנברג 27, רונקונקומה, ניו יורק | קוצ'ה |  | 05 !מודחת חמישית יום 15 |
| מייקל סקופין 38, וייט לייק, מישיגן | קוצ'ה |  | 06 !פונה רפואית יום 17 |
| ג'ף וארנר 34, מנהטן, ניו יורק | קוצ'ה | בארמונדי | 07 !מודח שישי יום 21 |
| אלישה קאלאווי 32, מנהטן, ניו יורק | קוצ'ה | בארמונדי | 08 !מודחת שביעית מושבעת ראשונה יום 24 |
| ג'רי מאנת'י 30, לוס אנג'לס, קליפורניה | אוגקור | בארמונדי | 09 !מודחת שמינית מושבעת שנייה יום 27 |
| ניק בראון 23, סטיילקום, וושינגטון | קוצ'ה | בארמונדי | 10 !מודח תשיעי מושבע שלישי יום 30 |
| אמבר ברקיץ' 22, ביבר, פנסילבניה | אוגקור | בארמונדי | 11 !מודחת עשירית מושבעת רביעית יום 33 |
| רודג'ר בינגהאם 53, קריטנדן, קנטקי | קוצ'ה | בארמונדי | 12 !מודח אחת עשרה מושבע חמישי יום 36 |
| אליזבת פילרסקי 23, ניוטון, מסצ'וסטס | קוצ'ה | בארמונדי | 13 !מודחת שתים עשרה מושבעת שישית יום 39 |
| קית' פאמי 40, וירג'יניה ביץ', וירג'יניה | אוגקור | בארמונדי | 14 !מודח שלוש עשרה מושבע שביעי יום 41 |
| קולבי דונלדסון 26, דאלאס, טקסס | אוגקור | בארמונדי | 15 !מקום שני יום 42 |
| טינה ווסון 40, נוקסוויל, טנסי | אוגקור | בארמונדי | 16 !השורדת האחרונה יום 42 |
מתמודדים > הופעות עתידיות

אמבר ברקיץ', קולבי דונלדסון, טינה ווסון, ג'רי מנת'י ואלישה קאלאווי חזרו להישרדות אל "הישרדות: אולסטארס". דונלדסון ומנת'י חזרו אל "הישרדות: גיבורים נגד נבלים". מייקל סקופין חזר אל "הישרדות: הפיליפינים". ווסון חזרה אל "הישרדות: דם נגד מים" עם בתה, קייטי. ג'ף וארנר וקימי קפנברג חזרו אל "הישרדות: קמבודיה". וארנר חזר אל "הישרדות: משני משחק". ברקיץ' חזרה אל "הישרדות: מנצחים במלחמה".
מחוץ ל"הישרדות", אליזבת פילרסקי, כיום האסלבק, החלה להנחות את תוכנית האירוח של ABC "המבט" (באנגלית: The View), ובהמשך שימשה כתורמת פוקס ניוז. ברקיץ' גם השתתפה בעונה השביעית של "המירוץ למיליון" ביחד עם ארוסה ושורד העבר רוב מריאנו. ג'ף וורנר ואלישיה קאלאווי הופיעו בעונה השנייה של "האח הגדול".
סיכום עונה

בתוכנית השתתפו 16 מתמודדים אשר חולקו לשני שבטים, אוגקור וקוצ'ה, אשר אלו השמות של "קנגורו" ו-"קרוקודיל" בשפות אבוריג'יניות.
שני השבטים התאחדו עם חמישה מתמודדים מכל צד זאת לאחר שמייקל סקופין מקוצ'ה נפל  פניו אל מדורה וסבל מכוויות מדרגה שלישית, מה שהביא לפינויו המיידי מהמשחק. אי לכך, מועצת השבט הראשונה באיחוד הסתיימה בתיקו. התיקו נפתר על בסיס איזה שחקן קיבל הכי הרבה קולות נגדו בכל מועצות השבט הקודמות; ג'ף שהיה בעבר בשבט קו'צה הודח, מה ששם את חברי אוגקור לשעבר ביתרון.
ברית הרוב של חברי אוגקור לשעבר טינה, קולבי וקית' הדיחו את חברי השבט קוצ'ה לשעבר ואף הדיחו את חברי השבט שלהם אמבר וג'רי. השלושה נשארו ביחד עד הסוף, כאשר שקולבי זכה במשימת החסינות האחרונה ובחר לקחת את טינה איתו לגמר. התכנית האסטרטגית של טינה לאורך העונה הוערכה יותר מהכוחנות של קולבי במשימות, מה שהעניק לה את תואר השורדת האחרונה בהצבעה של 3–4 מחברי המושבעים.
| פרק | תאריך שידור מקורי | מנצחי המשימה> פרס | מנצחי המשימה> חסינות | מודח | מקום |
| --- | --- | --- | --- | --- | --- |
| 1 | 28 בינואר 2001 | אוגקור | אוגקור | דב | מודחת ראשונה יום 3 |
| 2 | 1 בפברואר 2001 | אוגקור | קוצ'ה | קל | מודח שני יום 6 |
| 3 | 8 בפברואר 2001 | אוגקור | קוצ'ה | מרלין | מודחת שלישית יום 9 |
| 4 | 15 בפברואר 2001 | קוצ'ה | קוצ'ה | מיטשל | מודח רביעי יום 12 |
| 5 | 22 בפברואר 2001 | קוצ'ה | אוגקור | קימי | מודחת חמישית יום 15 |
| 6 | 1 במרץ 2001 | קוצ'ה |  | מייקל | פונה רפואית יום 17 |
| פרק | תאריך שידור מקורי | מנצחי המשימה> פרס | מנצחי המשימה> חסינות | מודח | מקום |
| --- | --- | --- | --- | --- | --- |
| 7 | 8 במרץ 2001 |  | קית' | ג'ף | מודח שישי יום 21 |
| 8 | 14 במרץ 2001 | ג'רי [אמבר] | קית' | אלישה | מודחת שביעית יום 24 |
| 10 | 29 במרץ 2001 | ג'רי | ניק | ג'רי | מודחת שמינית יום 27 |
| 10 | 29 במרץ 2001 | קולבי | ניק | ג'רי | מודחת שמינית יום 27 |
| 11 | 5 באפריל 2001 | מכירה פומבית | קולבי | ניק | מודח תשיעי יום 30 |
| 12 | 12 באפריל 2001 | קולבי | קולבי | אמבר | מודחת עשירית יום 33 |
| 13 | 19 באפריל 2001 | טינה | קולבי | רודג'ר | מודח אחת עשרה יום 36 |
| 14 | 26 באפריל 2001 | קולבי | קולבי | אליזבת | מודחת שתים עשרה יום 39 |
| 15 | 3 במאי 2001 |  | קולבי | קית' | מודחת שלוש עשרה יום 41 |
| 16 | 3 במאי 2001 |  |  | הצבעת המושבעים | הצבעת המושבעים |
| 16 | 3 במאי 2001 |  |  | קולבי | מקום שני יום 42 |
| 16 | 3 במאי 2001 |  |  | טינה | השורדת האחרונה יום 42 |
הערות שוליים

↑  "Out in the Outback With 'Survivor' Crew". Los Angeles Times. 2001-02-25. נבדק ב-2008-10-24.
↑  McNeil, Alex (1996). Total Television, 4th ed. New York: Penguin. pp. 1143–1161. ISBN 0-14-024916-8.
↑  Wassenaar, Cheryl (23 ביוני 2017). "Survivor and The Amazing Race: The days of Rob and Amber". FanSided. נבדק ב-30 במאי 2020. {{cite web}}:  (עזרה)
↑  "'Survivor' Meets 'Big Brother'". Reality TV World. 29 באוגוסט 2001. נבדק ב-30 בספטמבר 2020. {{cite web}}:  (עזרה)
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • האוקיינוס השקט הדרומי • עולם אחד • פיליפינים • קרמואן • דם נגד מים • קאגיאן • סאן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
תומר אור

| --- | --- |

 לידה:  26 בספטמבר 1978 (בן 46) חיפה, ישראל 
 מידע כללי
 מדינה:  ישראל 
 השכלה:  אוניברסיטת רייכמן  מכון וינגייט 
 ספורט
 ענף ספורט:  סיף 
 
תומר אור (נולד ב-26 בספטמבר 1978 בחיפה) הוא סייף עבר ישראלי, התחרה בסגנון רומח.
ביוגרפיה

אור החל להתאמן בסיוף בגיל 8, בהפועל חיפה בהדרכתו של אודי כרמי. בגיל 20 זכה באליפות העולם לנוער שנערכה בוונצואלה. מאז, התקדם בדירוג העולמי ובשנת 2001 עלה בתוך שנה אחת מהמקום ה-70 למקום חמישי. מאוחר יותר חלה נסיגה ביכולתו, והוא לא השתתף באולימפיאדת אתונה ב-2004. לקראת סוף העשור שוב רשם הישגים מרשימים. בין היתר, זכה במדליית הארד בתחרות שנערכה בטוקיו במאי 2007, במסגרת סבב גביע העולם.
במרץ 2008 סיים במקום ה-11 בתחרות שנערכה בסנקט פטרבורג במסגרת סבב גביע העולם, ובכך הבטיח את השתתפותו באולימפיאדת בייג'ינג. בכך, היה לישראלי הראשון שמייצג את ישראל במשחקים האולימפיים בתחרויות הסייף לגברים מאז אולימפיאדת לוס אנג'לס (1984). באולימפיאדה עצמה הודח לאחר הסיבוב הראשון.
בשנת 2010 עבר תומר לניו יורק והחל לאמן שם. סייפת שאימן זכתה באליפות המכללות בשנת 2012.
בתחילת שנת 2014 חזר תומר לארץ והחל להתאמן יחד עם המאמן בלוה אוהד. לאחר שלא התחרה שנתיים עקב פציעות, סיים תומר במקום החמישי באליפות אירופה שנערכה בשטרסבורג, צרפת, הישג שהכניס אותו חזרה לסגל האולימפי ולמירוץ לאולימפיאדת ריו.
תומר אור זכה אחת-עשרה פעמים ברציפות באליפות ישראל בסיף רומח.
בשנת 2015 השיג תומר את הקריטריון הישראלי לאולימפיאדת ריו, בזכות הגעתו לשלב רבע גמר באליפות העולם, אך לא הצליח להשיג את הכרטיס הישראלי היחיד לתחרות ההזדמנות האחרונה לקבלת הקריטריון הבינלאומי. בחודש מאי 2016 הודיע אור על פרישה מסיוף בגיל 36 ועל רצונו להיות מאמן לאומי בתחום.
תומר בוגר לימודי משפטים ומנהל עסקים במרכז הבינתחומי הרצליה.
הערות שוליים

↑  אורן אהרוני, תומר אור פרש: "רוצה להיות מאמן לאומי", באתר ynet, 28 במאי 2016
|  משלחת ישראל לאולימפיאדת בייג'ינג (2008)  |
| --- | --- | --- |
|  אתלטיקה | אלכס אברבוך • איתי מגידי • היילה סטאין • ניקי פאלי |  |
|  ג'ודו | אריק זאבי • גל יקותיאל • אליס שלזינגר |  |
|  התעמלות אמנותית | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |  |
|  התעמלות מכשירים | אלכס שטילוב |  |
|  טאקוונדו | בת אל גטרר |  |
|  טניס | ציפי אובזילר • יוני ארליך • שחר פאר • אנדי רם |  |
|  סיף | תומר אור • דלילה חטואל • נעם מילס |  |
|  קיאק | מיכאל קולגנוב |  |
|  קליעה | דורון אגוזי • גיא סטריק • גיל סימקוביץ' |  |
|  שחייה | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • אודי גל • מעין דוידוביץ' •  שחר צוברי • ניקה קורניצקי • גידי קליגר |  |
רביב כנר

| --- | --- |

 לידה:  9 ביולי 1994 (בן 30) חולון, ישראל 
 מוקד פעילות:  ישראל ישראל
 תקופת הפעילות:  מ-2019
 עיסוק:  זמר
 סוגה:  פופ • רוק
 סוג קול:  טנור
 פרסים והוקרה:  מדליק משואה (2024) 
 
רביב כנר (נולד ב-9 ביולי 1994) הוא זמר ישראלי.
ב-2019 התפרסם כשהשתתף בעונה השביעית של תוכנית המציאות הכוכב הבא לאירוויזיון. ב-2020 הוציא את סינגל הבכורה שלו, "רסיסים", שהפך ללהיט והגיע למקום הרביעי במצעד השבועי של מדיה פורסט ולמקום השני במצעד הרשמי של גלגלצ לשנת תשפ"א.
ביוגרפיה

כנר נולד וגדל בחולון בשנת 1994. הוא הבן האמצעי במשפחה בין שלושה בנים. אביו, יוסי, הוא מוזיקאי ואימו, ראומה, בעלת קונדיטוריה ותיקה בתל אביב. בזכות עובדה זאת גם התגלה באחד מהאירועים של הקונדיטוריה על ידי לבנה חכים וזכה להשתתף בגיל צעיר בפרסומות. הוא נחשף למוזיקה בגיל 15 בזכות קרוב משפחתו, אבי סטרול, בסיסט להקת "היהודים" לשעבר, ובחר לנגן בתופים. שירת בצה"ל כלוחם ביחידת אגוז ולחם במבצע צוק איתן, שם איבד ארבעה מחבריו.
בשנת 2019 השתתף בעונתה השביעית של תוכנית המציאות "הכוכב הבא לאירוויזיון". באודישן ביצע את השיר "Angels" וזכה לכ-93 אחוזים מקולות הקהל והשופטים, בסופו של דבר, העפיל כנר לחצי הגמר.
בפברואר 2020, לאחר שחתם בחברת טדי הפקות, הוכרז כי המנהלת האמנותית שלו היא הזמרת ושופטת הכוכב הבא לאירוויזיון קרן פלס. ביולי הוציא את סינגל הבכורה שלו, "רסיסים", שנכתב על ידי פלס בשיתוף אבי אוחיון ומהווה כסינגל הראשון מתוך אלבום הבכורה העתידי שלו.‏ השיר זכה להצלחה רבה והגיע למקום הרביעי במצעד השבועי של מדיה פורסט ולמקום הראשון במצעד הרשמי של גלגלצ ובמצעד שירי הספוטיפיי הישראלי השבועי, ואף זכה לשבחים ממבקרי המוזיקה. השיר הגיע למקום השני במצעד השנתי של גלגלצ לשנת תשפ"א. השיר צבר 38 מיליון צפיות באתר יוטיוב.
באפריל 2020 הופיע בטקס "שירים לזכרם", בהשתתפותו של נשיא המדינה ראובן ריבלין, שהתקיים במסגרת יום הזיכרון לחללי מערכות ישראל. בספטמבר 2020 השתתף בשיר "שמור עליי", יחד עם אמנים שונים, כחלק מפרויקט "ותן חלקנו". ב-20 בדצמבר, הוציא את הסינגל "רוצה שלום", שהגיע בשיאו למקום הראשון במצעד השבועי של מדיה פורסט ובמצעד הרשמי של גלגלצ. השיר הגיע למקום השביעי במצעד השנתי של גלגלצ לשנת תשפ"א.
ב-11 ביולי 2021 הוציא את הסינגל "נשלים את הכל".
בדצמבר 2021 עזב את חברת טדי הפקות. עם זאת, קרן פלס נשארה מנהלתו האמנותית.
בינואר 2022 הוציא את הסינגל "מים עמוקים". באותו חודש נבחר לאחד הפרזנטורים של חברת "קסטרו" לשנת 2022.
במרס 2022 הקליט ביצוע של "גולני שלי" לאתר דובר צה"ל וגל"צ.
אלבומו הראשון של כנר, "רסיסים" יצא ב-10 באפריל 2022. במאי של אותה שנה ביצע כנר את השיר "גשם" בטקס הדלקת המשואות.
ב-2 ביוני של אותה שנה השתתף כנר לצד לירן דנינו בשיר "צעירים לנצח", כחלק מהאלבום "צעירים לנצח" של צמד הכותבים, המלחינים והמפיקים דולי ופן. ב-13 בדצמבר 2022 הוציא את השיר "כל גיבור נשבר". ביוני 2023 הוציא את הסינגלים "אצלי הכל בסדר" ו-"Together Alone" עם TOX1C. ב-30 ביולי הוציא את הסינגל "איפה את?" עם הזמר אבי אבורומי.
ב-2023 השתתף בעונה החמישית בסדרת הנוער "זיגי" בתפקיד עופר, מנהל הפנימייה.
בתקופת מלחמת חרבות ברזל כנר שירת במילואים בגבול הצפון, בחרמון, ולאחר מכן ברצועת עזה. ב-7 בינואר 2024 הוציא כנר את הסינגל "הביתה", אותו כתב בעת שירות המילואים שלו במהלך מלחמת חרבות ברזל. ב-29 בינואר 2024 הוציא בשיתוף עם סאבלימינל והצל את הסינגל "זה עלינו".
בשנת 2024 השתתף בתוכנית המציאות משחקי השף: אוטו אוכל לצד אחיו גיא. באותה השנה נבחר להשיא משואה יחד עם חיים אוליאל ועברי לידר בטקס הדלקת המשואות בהר הרצל. ב-30 במאי 2024 הוציא את הסינגל "לא ראיתי את זה בא".
ב-12 בספטמבר 2024 יצא אלבומו השני של כנר, "עכשיו טוב".
דיסקוגרפיה > אלבומי אולפן

2022: רסיסים
2024: עכשיו טוב